Aet Maatee

Aet Maatee (sünninimi Aet Kalits; sündinud 10. novembril 1961 Tartus) on eesti kultuurikorraldaja, Eesti Laulu- ja Tantsupeo Sihtasutuse juht (2003–2020) ja Pärnu Muuseumi juhataja (alates 2020). Ta lõpetas 1980. aastal Tartu 10. Keskkooli ja 1984. aastal Tallinna Pedagoogilise Instituudi kultuurhariduse erialal. Noore spetsialistina töötas ta Pärnu Vallikäärus ning Pärnu maakonna ja Pärnu linna kultuurijuhina. 2001. aastal läks ta tööle Kultuuriministeeriumi, kus tegeles kunstide osakonna juhataja asetäitjana 2002. aastal ettevalmistustega, et Eesti, Läti ja Leedu laulupidude traditsioon ning Kihnu kultuuriruum kantaks UNESCO kultuuripärandi nimistusse. 2003. aasta sügisest arvati need kaks Eesti kultuurifenomeni UNESCO kultuuripärandi nimistusse. 1. septembrist 2003 kuni 31. oktoobrini 2020 töötas ta Eesti Laulu- ja Tantsupeo Sihtasutuse juhatajana. Tema eestvedamisel valmistati sel perioodil ette ja viidi läbi seitse üleriigilist laulu- ja tantsupidu: 2004. aastal – XXIV üldlaulupidu ja XVII üldtantsupidu; 2007. aastal – X noorte laulu- ja tantsupidu „Ilmapuu lävel“; 2009. aastal – XXV üldlaulupidu ja XVIII üldtantsupidu „Üheshingamine“; 2011. aastal – XI noorte laulu- ja tantsupidu „Maa ja Ilm“; 2014. aastal – XXVI üldlaulupidu ja XIX üldtantsupidu „Aja puudutus. Puudutuse aeg“; 2017. aastal – XII noorte laulu- ja tantsupidu „Mina jään“; 2019. aastal – XXVII üldlaulupidu ja XX tantsupidu „Minu arm“. Aet Maatee korraldas ka 2022. aastal toimuva XIII noorte laulu- ja tantsupeo ettevalmistust. 1. detsembril 2020 asus ta tööle SA Pärnu Muuseumi juhatajana. Ta kuulub 2014. aastast Sotsiaaldemokraatlikku erakonda. 23. novembril 2016 nimetati Aet Maatee Mark Soosaare asendusliikmena Riigikogu liikmeks. 24. novembril 2016 teatas ta, et soovib jätkata tööd Eesti Laulu- ja Tantsupeo Sihtasutuse juhatajana ning astub Riigikogu liikme kohalt tagasi. Tema asendusliikmeks sai Inara Luigas. 2002 Eesti Kultuurkapitali rahvakultuuri sihtkapitali aastapreemia (tulemuslik töö rahvakultuuri arendamisel) 2004 Valgetähe V klassi teenetemärk 2007 Eesti Kultuurkapitali rahvakultuuri sihtkapitali aastapreemia (noorte laulu- ja tantsupeo "Ilmapuu" korraldamine) 2009 aasta naine 2012 Pärnumaa vapimärk (Eesti Laulu- ja Tantsupeo Sihtasutuse juhataja) 2014 kodanikupäeva aumärk 2015 Oskar Kallase auhind 2020 Gustav Ernesaksa koorimuusika peastipendium 2020 Eesti Kultuurkapitali rahvakultuuri sihtkapitali aastapreemia (laulu- ja tantsupidude teenekale ning pühendunud tulehoidjale ja sädeinimesele) 2021 Valgetähe III klassi teenetemärk Tema isa oli Leedu etnograaf Izidorius Butkevičius ja ema etnograaf Vilve Kalits. Tartu 10. Keskkooli 1980. aasta lõpetanud e-äriregister. Erakonnad[alaline kõdulink] http://www.riigikogu.ee/pressiteated/taiskogu/inara-luigas-saab-riigikogu-liikmeks-2/ Eesti riiklike teenetemärkide kavaleride andmebaas presidendi kantselei kodulehel (president.ee). Eesti riiklike teenetemärkide kavaleride andmebaas presidendi kantselei kodulehel (president.ee). Aet Maatee: ma olen saanud tänatud ja suurim orden on Eesti inimeste usaldus Piret Kooli intervjuu, Klassikaraadio, 10. veebruar 2021 "Aet Maatee: laulu- ja tantsupidu on tugipunkt raskel ajal". Postimees, 6. juuli 2009 Intervjuu Meelis Kompusele, Tähelaev. ETV, 27. detsember 2009